ኣይተ ኣማኑኤል: ስግግራዊ ፍትሒ ዝበሃል ኣምር'ሎ። ኣብ ሓንቲ ሃገር ቅልውላው ከጋጥም እንተሎ: ንኣብነት ግህሰት ሰብኣዊ መሰል፣ ጎንፂን ድሕረጎንፂን ክኸውን ይኽእል። እታ ሃገር ካብቲ ኣትያቶ ዝነበረት ቅልውላው ምስ ወፀአት ድሕረ ቅልውላው ክግበሩ ዝግበኦም ጉዳያት እዩ ዝርኢ። እዚ ድማ ጉዳይ ፍትሒ ጥራሕ ኣይኮነን:: ፖለቲካዊ፣ ቁጠባዊን ማሕበራዊን ጉዳያት እዩ። እዚ ብኸመይ ከም ዝተፈፀመ ኣይተረደአንን። ግን ኣጀንዳ ኣካላት ፍትሒ ኮይኑ ውዒሉ። እቲ ኣጀንዳ ፖለቲካዊ ኮይኑ: እቲ ዘተ እውን ፖለቲካዊ ኮይኑ። ብተወሳኺ ኣብቲ መድረኽ ኣካላት ፍትሒን ምስ ፍትሒ ተዛማድነት ዘለዎም ሰባትን ትካላትን'ዮም ክህልዉ ዝግባእ። ኮይኑ ግና ኣመራርሓ ተቓወምቲ (ተወዳደርቲ) ፖለቲካዊ ውድባት ነይሮም። ክዛረቡ'የ ርእየዮም። ቢቢሲ: ንኣብነት በዓል መን ነይሮም?
